CELEX: C2007/199/102
Language: sk
Date: 2007-08-25 00:00:00
Title: Vec F-62/07: Žaloba podaná 20. júna 2007 – De Fays/Komisia

25.8.2007   
            
            
               SK
            
            
               Úradný vestník Európskej únie
            
            
               C 199/53
            
         Žaloba podaná 20. júna 2007 – De Fays/Komisia
   (Vec F-62/07)
   (2007/C 199/102)
   Jazyk konania: francúzština
   Účastníci konania
   
      Žalobkyňa: Chantal De Fays (Brusel, Belgicko) (v zastúpení: P.-P. Gehuchten a Ph. Reyniers, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie Komisie zo 16. marca 2007, ktorým sa zamieta žiadosť žalobkyne o náhradu škody v štádiu pred podaním žaloby,
            
         
               —
            
            
               uložiť Komisii povinnosť zaplatiť sumu 25 000 eur,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Žalobkyňa podala sťažnosť proti rozhodnutiu menovacieho orgánu (MO) z 15. septembra 2006, ktoré jej priznalo náhradu škody obmedzenú na sumu 500 eur ako odškodnenie spôsobenej nemajetkovej ujmy, ktorá jej vznikla z dôvodu vypracovania jej správ o vývoji služobného postupu (SVSP) vzťahujúcich sa na výkon služobných povinností v rokoch 2003, 2004 a 2005. MO napadnutým rozhodnutím túto sťažnosť zamietol.
   Na podporu svojej žaloby žalobkyňa uvádza, že postupy vypracovania dotknutých SVSP sú oneskorené a vytvárajú stav neistoty, pokiaľ ide o vývoj jej služobného postupu. Okrem toho opakovanie údajne urážlivého a neprimeraného obsahu v každej z týchto SVSP spôsobuje nemajetkovú ujmu. Komisia nedodržala povinnosti, ktoré jej ukladajú zásady ochrany ľudskej dôstojnosti, správneho úradného postupu, starostlivosti a analogicky ustanovenia Spoločenstva uplatniteľné na obťažovanie na pracovisku (1).
   
      (1)  Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie) (Ú. v. EÚ L 204, s. 23); smernica Rady 2004/113/ES z 13. decembra 2004 o vykonávaní zásady rovnakého zaobchádzania medzi mužmi a ženami v prístupe k tovaru a službám a k ich poskytovaniu (Ú. v. EÚ L 373, s. 37); smernica Európskeho parlamentu a Rady 2002/73/ES z 23. septembra 2002, ktorou sa mení a dopĺňa smernica Rady 76/207/EHS o vykonávaní zásady rovnakého zaobchádzania s mužmi a ženami pokiaľ ide o prístup k zamestnaniu, odbornej príprave a postupu v zamestnaní a o pracovné podmienky (Ú. v. ES L 269, s. 15; Mim. vyd. 05/004, s. 255).